আমি বিনীতভাবে তার কাছে ক্ষমা চেয়ে নিয়েছিলাম এবং যার কারনে তিনি আমাকে অহংকারী বলেছিলেন তার কাছেও ক্ষমা চেয়ে নিলাম। যদিও আমি কিছুতেই মনে করতে পারছিলাম না, কি ভুল করেছিলাম। কারন  মানুষটি স্পষ্ট করে কিছুই বলতে চাননি। তারপরেও আমি ক্ষমা চেয়ে নিলাম এই কারনে যে, আমিতো ফেরেশতা না, ভুল হতেই পারে আমার। আমার একটা অভ্যাস হচ্ছে যে, কোনো ব্যাপার যদি আমার মাথায় ঢুকে যায় তাহলে সেটা নিয়ে একটু পড়াশুনা করা।আমার মাথায় ঢুকলো যে, একজন মানুষ যদি আমাকে ভুল বুঝতে পারে তাহলে অনেকেই ভুল বুঝতে পারে অথবা আসলেই যদি অহংকারী হই তাহলে তো আমার অবস্থা খুবই খারাপ।যদি ভুল করি বা করে থাকি তাহলে কয়জনের কাছে ক্ষমা চাবো, তার থেকে নিজেকে শুধরানো উত্তম।